سمواڽ كران موتيۏاسي وانيتا ترسبوت، انيتا يوسف، 49، سأورڠ ڤنشرح دأينستيتوت ڤنديديقن ڬورو، كامڤوس ايڤوه، ڤيراق اونتوق منجاياكن ڤڠمبارا؞ن ايت دمي اڬام، بڠسا دان نڬارا ترماسوق مروبه ڤرسيڤسي ڤندودوق لوار تنتڠ إسلام يڠ منجوروس كڤد اسلاموڤوبيا.
ستله لبيه 370 هاري مرنتسي 40 سمڤادن دأمڤت بنوا يڠ درانچڠ، انيتا تيبا دكومڤليک س ايميڬريسين دان كستم بوكيت كايو هيتم دكت سيني كيرا٢ ڤوكول 10.45 ڤاڬي بارو٢ اين سمڤنا هاري مليسيا.
بلياو مڠمبارا دڠن منوڠڬڠ موتوسيكل بركواس تيڠڬي 150cc سچارا سولو برمولا 13 سيڤتيمبر تاهون لڤس بربكل سماڠت سماڠت يڠ تيڠڬي.
ايبو كڤد دوا انق ايت مڠاكو؞ي بلياو ترڤقسا مڠلواركن واڠ سيمڤنن سنديري كيرا٢ RM100,000 اونتوق منجاياكن ميسي مرنتسي بنوا اميريكا اوتارا، اميريكا سلاتن، ايروڤه دان اسيا ايت.
“اڤ يڠ ساي بوات اين بوكن كران ڬلرن كران بيلا لاڬي اورڠ ملايو دان إسلام سڤرتي ساي اين نق لاكوكن حل سڤرتي اين جک بوكن سكارڠ كران دلوار سان اورڠ براڠڬڤن إسلام سريڠ منديسكريميناسي وانيتا. ساي چوبا بتولكن ڤرسيڤسي اين.
“اوليه سبب ايت، ساي برسماڠت نق تمتكن ڤرجالنن 65,000 كيلوميتر، امبيل چوتي تنڤا ڬاجي سلاما ستاهون دان سڤنجڠ ڤرجالنن ڬونا واڠ سنديري،” كاتاڽ دالم سيدڠ اخبار دالم مجليس مراعيكن كڤولڠن بلياو انجورن ڤناج اوتام ميسي ايت، ڬيۏي اسيا سنديرين برحد دبوكيت كايو هيتم دكت سيني.
تمبه انيتا، بلياو برڤواس هاتي اڤابيلا سباپق 85 ڤراتوس درڤد ڤندودوق دنڬارا يڠ دلاوتيڽ منداڤت كفهمن جلس تنتڠ مليسيا دان إسلام.
“ساي بردبت دان ترڠكن تنتڠ إسلام دان كيني مريک لبيه ممهمي. سبلوم اين مريک تيدق ڤواس هاتي كران براڠڬڤن إسلام منيندس وانيتا.
“ســاي بــرحــســرت اونـتـوق منجـلاجـه كـسـكـوله، كوليج دان اونيۏرسيتي باڬي بركوڠسي ڤڠالمن برهرڬ اين،” كاتاڽ يڠ توروت دتمني دوا انق للاكيڽ، رودي اسكندر رملي، 27، دان ايمير شاه اسكندر، 22.
ace_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab